open-index/open-wikipedia-markdown huggingface dataset:
Τζουράς

thumb|right|150px|Τζουράς
Ο **τζουράς** (τουρκ. cura/ντζουρά) είναι νυκτό μουσικό όργανο, οκτάχορδο ή εξάχορδο. Κατάγεται απο την οικογένεια των λαουτοειδών οργάνων και ο παππούς του είναι το σάζι όπως και του μπουζουκιού και του μπαγλαμά. Ο αυθεντικός τζουράς είναι ο 3χορδος.

Θεωρείται μικρογραφία του μπουζουκιού, καθώς έχει μανίκι και κεφαλάρι όμοιο, αλλά μικρότερο σκάφος, περίπου διπλάσιο από τον μπαγλαμά. Κατασκευάζεται από τα ίδια υλικά και με παρόμοιες τεχνικές με το μπουζούκι και ανήκει και αυτό το ίδιο, στα έγχορδα λαϊκά όργανα της οικογένειας των λαούτων, εξέλιξη του ταμπουρά, που θεωρείται απόγονος της αρχαιοελληνικής πανδούρας ή πανδουρίδας ή πανδούριου.

## Κούρδισμα
Το κούρδισμά του είναι:

* Τρίχορδο: ΡΕ ΛΑ ΡΕ
* Τετράχορδο: ΡΕ ΛΑ ΦΑ ΝΤΟ

Ο ήχος του θυμίζει μπουζούκι αλλά έχει τη δική του ιδιαίτερη χροιά, γι' αυτό ο τζουράς έχει κατακτήσει την θέση που έχει σήμερα στην ελληνική λαϊκή ορχήστρα.

## Αναφορές


Κατηγορία:Ρεμπέτικο
Κατηγορία:Έγχορδα μουσικά όργανα
Κατηγορία:Τουρκικές λέξεις και φράσεις
Αντιόχεια (Καλιφόρνια)

Η **Αντιόχεια** (αγγλικά: Antioch, ***Άντιοκ***) της Καλιφόρνιας είναι πόλη που βρίσκεται κοντά στην παραλιακή ζώνη της δυτικής Καλιφόρνιας παρά το ποταμό Σαν Χοακίμ στη συμβολή του με το ποταμό Σακραμέντο, ανατολικότερα του Σαν Φρανσίσκο και της Κονκόρντ. Ιδρύθηκε το 1849 και πήρε το όνομα της από την ιστορική Αντιόχεια τη Μεγάλη. Η Πόλη ενσωματώθηκε στις ΗΠΑ μαζί με τη γύρω περιοχή το 1872.

Σήμερα είναι μια γρήγορη αναπτυσσόμενη βιομηχανική πόλη με κύρια βιομηχανικά προϊόντα χάρτου, χάλυβα και χημικών.

Ο πληθυσμός της πόλης παρουσιάζει ένα ρυθμό αύξησης του 50% ανά δεκαετία από το 1950 και μετά, το 2000 ήταν περίπου 90.500 κάτοικοι.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Καλιφόρνια
Κατηγορία:Αντιόχεια
Κατηγορία:Πόλεις στην κομητεία Κόντρα Κόστα της Καλιφόρνια
Αντίγονος

Το **Αντίγονος** είναι ένα ελληνικό ανδρικό όνομα που χρησιμοποιείται από την αρχαιότητα. Ετυμολογικά προέρχεται από το *αντί* και το *γόνος*, και σημαίνει «αυτός που μοιάζει στον πατέρα / πρόγονό του».

Το λήμμα *Αντίγονος* μπορεί να αναφέρεται σε κάποιο από τα παρακάτω:

## Μυθολογία
Με το όνομα **Αντίγονος** φέρονται στην Ελληνική μυθολογία δύο πρόσωπα: 
* Ο ήρωας **Αντίγονος** γιος του Επιγόνου που τον τιμούσαν ιδιαίτερα στη Κνίδο προς τιμή του οποίου είχε ανεγερθεί και ηρώον και 
* Ο **Αντίγονος**, αδελφός της Πηνελόπης συζύγου του Βασιλέως της Ιθάκης Οδυσσέα.

## Μακεδόνες Βασιλείς
Στην ελληνική ιστορία φέρονται τρεις Έλληνες Βασιλείς της Μακεδονίας
* Ο Αντίγονος ο Μονόφθαλμος
* Ο Αντίγονος Β΄ Γονατάς 
* Ο Αντίγονος Γ΄ Δώσων και ο ανηψιός του, Αντίγονος (του Εχικράτη)
Από τον πρώτο έλαβε το όνομά της η Δυναστεία των Αντιγονιδών βασιλέων της Μακεδονίας, στην οποία ανήκουν όλοι οι παραπάνω.

## Άλλα ιστορικά πρόσωπα
Επίσης με το ίδιο όνομα φέρονται οι:

* Ο Αντίγονος ο Μακκαβαίος γιος του Βασιλέως των Ιουδαίων Αριστόβουλου Β - ελληνικής καταγωγής).
* Ο Αντίγονος του Υρκανού Βασιλέα των Ιουδαίων.
* Ο **Αντίγονος**, στρατηγός του Πτολεμαίου (Διοδ. ΧΧ:28).
* Ο **Αντίγονος**, πρεσβευτής των Περσών στη Βοιωτία (Πολυβ. 27:5)
* Ο Αντίγονος ο φιλόσοφος
* Ο **Αντίγονος** ο ποιητής.
* Ο Αντίγονος ο Καρύστιος, ανδριαντοποιός και συγγραφέας
* Ο Αντίγονος εκ Σωχώ, αρχαίος Ιουδαίος νομοδιδάσκαλος.

## Γεωγραφία
* Αντίγονος μετονομάστηκε η κοινότητα της περιοχής της Φλώρινας πρώην Κιοσελέρ.

## Μουσική
* *[[Αντίγονος (όπερα του Γκλουκ)|Αντίγονος]]* είναι τίτλος όπερας του Γκλουκ.
* *[[Αντίγονος (όπερα του Μπερτόνι)|Αντίγονος]]* είναι τίτλος όπερας του Μπερτόνι.

Κατηγορία:Ελληνιστική περίοδος
Κατηγορία:Πρόσωπα της ελληνικής μυθολογίας
Κατηγορία:Αποσαφηνίσεις ονομάτων
Μπαγλαμάς

Ο **μπαγλαμάς** ή **μπαγλαμαδάκι,** (εκ του τουρκικού *bağlama*), είναι νυκτό μουσικό όργανο, όπως κι ο ταμπουράς, μετεξέλιξη της αρχαιοελληνικής πανδούρας και μικρογραφία του μπουζουκιού, που χρησιμοποιείται στην ελληνική λαϊκή μουσική. Κατά κανόνα έχει τρεις διπλές χορδές. Ο ήχος του μπαγλαμά είναι οξύς. Κάθε χορδή κουρδίζεται μία οκτάβα υψηλότερα από την αντίστοιχη στο μπουζούκι.Ο λόγος που ο μπαγλαμάς έχει μικρότερες διαστάσεις είναι ότι έτσι θα μπορούσαν οι παίκτες να τον κρύψουν εύκολα, αφού απαγορευόταν επί τουρκοκρατίας και μετέπειτα επί δικτατορίας (βλέπε αναφορές Ηλία Πετροπουλου).

## Λαογραφία
Πολλά είναι τα ελληνικά λαϊκά τραγούδια που έχουν ώς τίτλο τους τον μπαγλαμά ή αναφέρονται σ΄ αυτό το όργανο. Σημαντικότερα και γνωστότερα εξ αυτών είναι:
:«*Αχ ο μπαγλαμάς*», «*Ο Μπαγλαμάς*» (Λ. Παπαδόπουλου), «*Θα βρω μουρμούρη μπαγλαμά*» (Ευτ. Παπαγιαννοπούλου), «*Μ΄ αργιλέ και μπαγλαμάδες*» (Στ. Περπινιάδη), «*Το Μπαγλαμαδάκι*» (Καπλάνη),  «*Μπαγλαμαδάκια*» (Θωμαΐδου), «*Όταν καπνίζει ο λουλάς*» (Μητσάκη), «*Της μαστούρας ο σκοπός*», «*Δεν τελιώνουνε τ'αλάνια*» (Τσιτσάνη), «*Τη ζούλα μου ανακάλυψαν*»(Την κρυψώνα, την καβάτζα) (Σκουρτέλη) , >, «*Κανείς εδώ δεν τραγουδά*» (Ν. Παπάζογλου), «*Καραντουζένι κούρδισα*», (μάλλον του Γενίτσαρη), «*Νρίγκι-ντρίγκι τα μπαγλαμαδάκια*» (Καραμπεσίνη) «Μου σπάσανε το μπαγλαμά» (Πάνος Γαβαλάς) «Μπαγλαμά μου» Κατερίνα Τσιρίδου (Θ.Αστερίου Σπ.Σκορδίλη) κ.ά.

## Εκφράσεις

Ο όρος "μπαγλαμάς" χρησιμοποιείται στις ελληνικές δημώδεις εκφράσεις ως χαρακτηρισμό συνήθως ανθρώπου που δεν έχει λόγο..μπέσα..   και για περιπτώσεις που κάνει κακό χωρίς λόγο π.χ. *Ρε μπαγλαμά*!, ή *Α ρε μπαγλαμά*!

## Δείτε επίσης

*Πανδούρα
*Μπουζούκι
*Τζουράς

## Αναφορές


Κατηγορία:Ρεμπέτικο
Κατηγορία:Έγχορδα μουσικά όργανα
Κατηγορία:Τουρκικές λέξεις και φράσεις
Μέλαρεν

Η **Μέλαρεν** (σουηδικά: Mälaren) είναι η τρίτη μεγαλύτερη λίμνη της Σουηδίας, μετά τις λίμνες Βένερν και Βέτερν. Καλύπτει έκταση 1.140 χλμ² και το μεγαλύτερο βάθος της βρίσκεται στα 64 μέτρα. Η λίμνη χύνεται, από δυτικά προς ανατολικά, στην Βαλτική Θάλασσα στη Στοκχόλμη. Ο ανατολικότερος κόλπος της Μέλαρεν, στην κεντρική Στοκχόλμη, ονομάζεται Ρινταρφγέρντεν. Η λίμνη βρίσκεται εντός της Σβέαλαντ και περικλείεται από τις Επαρχίες Ούππλαντ, Σουντερμάνλαντ, Νέρκε και Βεστμάνλαντ. Τα δύο μεγαλύτερα νησιά εντός της Μέλαρεν είναι τα Σελαούν (91 χλμ²) και Σβαρτσγελάντετ (79 χλμ²).

Τα Μπίρκα (παλαιότερο όνομα του Μπγέρκε) και Χόβγκέρντεν (στο γειτονικό νησί Αντελσού) θεωρούνται από την UNESCO Περιοχές Παγκόσμιας Κληρονομιάς από το 1993.

Στη Σκανδιναβική μυθολογία, η λίμνη δημιουργήθηκε από τη θεά Γκέφγιουν όταν ξεγέλασε τον Γκύλφι, τον Σουηδό βασιλιά του Γκυλφαγκίννινγκ.

## Εξωτερικοί σύνδεσμοι
* Mälarguiden - Οδηγός για τη Μέλαρεν (κυρίως στα Σουηδικά αλλά παρέχει πολλούς χάρτες και μερικά κείμενα στα Αγγλικά)
* Κάστρα γύρω από τη Μέλαρεν 

Κατηγορία:Λίμνες της Σουηδίας
Ινστιτούτο Καρολίνσκα

Το **Ινστιτούτο Καρολίνσκα** (σουηδικά: *Karolinska Institutet*) είναι πανεπιστήμιο ιατρικής με έδρα τη Σόλνα στη Στοκχόλμη. Ιδρύθηκε το 1810. 

Είναι απο τους μεγαλύτερους, αποκλειστικά ανώτερης εκπαίδευσης στην ιατρική, θεσμούς παγκοσμίως. Το Πανεπιστημιακό Νοσοκομείο Καρολίνσκα συνδέεται με το πανεπιστήμιο ως εκπαιδευτικό νοσοκομείο.

Αποτελεί ένα από τα μεγαλύτερα κέντρα της Σουηδίας για εκπαίδευση και έρευνα, και υπεύθυνο για το 30% της ιατρικής εκπαίδευσης και το 40% ιατρικής ακαδημαϊκής έρευνας που διεξάγεται σε εθνικό επίπεδο.

Το ινστιτούτο είναι μέλος της Ομοσπονδίας Ευρωπαϊκών Ερευνητικών Πανεπιστημίων.

## Συνέλευση Νόμπελ
Η Συνέλευση Νόμπελ στο Ινστιτούτο Καρολίνσκα είναι μία συνέλευση στο Ινστιτούτο Καρολίνσκα, η οποία ορίζει αυτούς στους οποίους θα απονεμηθεί το Βραβείο Νόμπελ Φυσιολογίας ή Ιατρικής. Τα μέλη της συνέλευσης διορίζονται από τη σχολή του Ινστιτούτου Καρολίνσκα και είναι ιδιωτική οργάνωση που τυπικά δεν αποτελεί μέρος του Ινστιτούτου Καρολίνσκα.

## Παραπομπές


## Εξωτερικοί σύνδεσμοι
* 

Κατηγορία:Πανεπιστήμια στη Σουηδία
Κατηγορία:Στοκχόλμη
Επίσημη γλώσσα

**Επίσημη γλώσσα** ονομάζεται η γλώσσα που έχει αναγνωρισθεί και θεσμοθετηθεί ως επίσημη από κάποια πολιτική οντότητα (π.χ. κράτος) και χρησιμοποιείται στη νομοθεσία, στη δικαιοσύνη και στη δημόσια διοίκηση. Κάποια κράτη έχουν παραπάνω από μία επίσημη γλώσσα. Η επίσημη γλώσσα είναι κυρίως εκείνη στην οποία συντάσσεται το σύνταγμα μιας χώρας. Κράτη χωρίς κωδικοποιημένα συντάγματα δεν έχουν επίσημη γλώσσα. Τυπικά, η επίσημη γλώσσα ευθυγραμμίζεται με τη γλώσσα που χρησιμοποιείται από το κύριο έθνος ή εθνική ομάδα κάποιου κράτους. Ο νόμος πολλών κρατών απαιτεί να παράγονται τα κυβερνητικά έγγραφα σε πολλές γλώσσες. 

Επίσημα αναγνωρισμένες μειονοτικές γλώσσες εκλαμβάνονται συχνά λανθασμένα ως επίσημες γλώσσες. Ωστόσο, μια γλώσσα επίσημα αναγνωρισμένη από κάποιο κράτος, ακόμα και αν διδάσκεται στα σχολεία ή χρησιμοποιείται για επίσημες επικοινωνίες δεν είναι κατ' ανάγκην επίσημη γλώσσα του κράτους. Για παράδειγμα η Λαντίν και η Άμπρε στην Ιταλία είναι απλά επίσημα αναγνωρισμένες μειονοτικές γλώσσες, όχι επίσημες γλώσσες με την αυστηρή έννοια του όρου.

Σχεδόν τα μισά κράτη του παγκόσμιου χάρτη διαθέτουν επίσημη γλώσσα. Ορισμένα έχουν μόνο μία επίσημη γλώσσα, όπως η Αλβανία, η Γαλλία η Ελλάδα και η Λιθουανία, παρά το γεγονός ότι σε όλες αυτές τις χώρες υπάρχουν και άλλες γηγενείς γλώσσες. Άλλα διαθέτουν περισσότερες από μία επίσημες γλώσσες, όπως το Αφγανιστάν, η Λευκορωσία, το Βέλγιο, η Βολιβία, ο Καναδάς, η Ερυθραία, η Φινλανδία, η Ινδία, το Πακιστάν, η Παραγουάη, η Νότια Αφρική και η Ελβετία.

Σε ορισμένα κράτη, όπως η Ιταλία, το Παλάου, οι Φιλιππίνες, η Ρωσία και η Ισπανία, υπάρχει επίσημη γλώσσα του κράτους, αλλά χρησιμοποιούνται οι μειονοτικές γλώσσες σε συγκεκριμένες σημαντικές περιοχές. Κράτη όπως η Σουηδία, το Τουβαλού, το Ηνωμένο Βασίλειο και οι Η.Π.Α. δεν έχουν επίσημη γλώσσα, αν και στις περισσότερες περιπτώσεις υφίσταται *[[de facto]]* μία κύρια γλώσσα, καθώς επίσης και μια πλειάδα κυβερνητικών διατάξεων και πρακτικών για το ποιες γλώσσες χρησιμοποιούνται σε διάφορες περιστάσεις. 

Οι επίσημες γλώσσες ορισμένων πρώην αποικιών όπως η Γαλλική ή Αγγλική, δεν είναι ούτε εθνικές γλώσσες ούτε ευρέως διαδεδομένες. Αντίθετα, η γηγενής Ιρλανδική, εθνική γλώσσα της Δημοκρατίας της Ιρλανδίας είναι η πρώτη επίσημη γλώσσα της, αν και ομιλείται από το 1/3 περίπου του πληθυσμού. Η Αγγλική, παρόλο που ομιλείται από μεγαλύτερο ποσοστό κατοίκων, ορίζεται ως «δεύτερη επίσημη» γλώσσα από το άρθρο 9 του ιρλανδικού συντάγματος. Επιπλέον η Ιρλανδική είναι επίσημη (συμφωνία) γλώσσα της Ευρωπαϊκής Ένωσης και έγινε πλήρως λειτουργική γλώσσα στις 1 Ιανουαρίου 2007.

Σε ορισμένα κράτη το ζήτημα της γλώσσας και του εννοιολογικού πλαισίου μέσα στο οποίο πρέπει να χρησιμοποιείται είναι μείζον πολιτικό θέμα.

## Ιστορικό γλωσσών

## Παραπομπές

Κατηγορία:Γλωσσολογία
Κατηγορία:Διοικητικό Δίκαιο
Κατηγορία:Πολιτική γεωγραφία
Ανδαλουσιανός σκύλος

Ο ***Ανδαλουσιανός σκύλος*** (πρωτότυπος τίτλος στα : ***Ένας ανδαλουσιανός σκύλος***) είναι βουβή κινηματογραφική ταινία μικρού μήκους, του σκηνοθέτη Λουίς Μπουνιουέλ σε συνεργασία με τον ζωγράφο Σαλβαδόρ Νταλί.

Η ταινία γυρίστηκε το 1928 και αποτελεί ίσως το μοναδικό δείγμα τόσο καθαρής υπερρεαλιστικής έκφρασης στο χώρο της έβδομης τέχνης. Βασισμένη σε όνειρα, των Μπουνιουέλ και Νταλί, ο *Ανδαλουσιανός σκύλος* αποτελεί συρραφή φαινομενικά ασύνδετων, απρόσμενων και αισθητικά προκλητικών σκηνών, οι οποίες έχουν κατά καιρούς ερμηνευτεί ως αλληγορίες, συχνά υπό το πρίσμα των φροϋδικών θεωριών.

Σύμφωνα με τον Μπουνιουέλ, το σενάριο της ταινίας ολοκληρώθηκε τον Ιανουάριο του 1929 και σε διάστημα περίπου έξι ημερών στο σπίτι του Νταλί, προϊόν της υπερρεαλιστικής τεχνικής του αυτοματισμού. Τα γυρίσματα είχαν διάρκεια περίπου δεκαπέντε ημερών (2-17 Απριλίου 1929) και πραγματοποιήθηκαν στα στούντιο Μπιλανκούρ στο Παρίσι, με εξαίρεση την τελική σκηνή της ταινίας που γυρίστηκε στη Χάβρη. Η πρώτη δημόσια προβολή της ταινίας οργανώθηκε ιδιωτικά στην αίθουσα *Studio des Ursulines* στο Παρίσι, στις 6 Ιουνίου 1929, συγκεντρώνοντας διάσημους καλλιτέχνες μεταξύ των οποίων ο Ζαν Κοκτώ και ο μουσικός Ζωρζ Ωρίκ, καθώς και την υπερρεαλιστική ομάδα. Η ταινία αγοράστηκε από τον διευθυντή του κινηματογράφου Studio 28 Ζαν Μοκλέρ (Jean Mauclaire) όπου προβλήθηκε για οκτώ μήνες. Ακολούθησαν προβολές στο Διεθνές Συνέδριο Ανεξάρτητου Κινηματογράφου στην πόλη Λα Σαράζ της Ελβετίας, στη Βαρκελώνη (24 Οκτωβρίου 1929) και στη Μαδρίτη.

## Τεχνικά στοιχεία
* Σκηνοθεσία, παραγωγή: Λουίς Μπουνιουέλ
* Σενάριο: Λουίς Μπουνιουέλ και Σαλβαδόρ Νταλί
* Φωτογραφία: Albert Duverger
* Καλλιτεχνική διεύθυνση: Pierre Schild	
* Διάρκεια: 17 λεπτά
* Μουσική: Η πρώτη εκδοχή της ταινίας (1928) δεν περιλάμβανε μουσική. Μεταγενέστερα, το 1960, μία νέα εκδοχή του *Ανδαλουσιανού σκύλου* συνοδεύεται από μουσική επιλογής του Μπουνιουέλ που περιλαμβάνει τανγκό καθώς και αποσπάσματα από την όπερα *Τριστάνος και Ιζόλδη* του Βάγκνερ. Το 1982 μία τρίτη εκδοχή (μετά το θάνατο του Μπουνιουέλ) περιέχει πρωτότυπη μουσική του Mauricio Kagel.

## Ρόλοι
Οι πρωταγωνιστικοί ρόλοι του άνδρα και της γυναίκας ανήκουν στον Pierre Batcheff και την Simone Mareuil αντίστοιχα. Μικρότερους ρόλους κατέχουν επίσης οι: Μπουνιουέλ, Νταλί, Robert Hommet, Jaime Miravilles και Fano Messan.

## Παραπομπές


## Βιβλιογραφία
* Elza Adamowicz, *Un Chien Andalou*, I.B. Tauris, 2010

## Εξωτερικοί σύνδεσμοι
*
* ''Un Chien Andalou (Un Perro Andaluz) Original Version Online'  Cortometrajes.org
* Δείτε την ταινία

Κατηγορία:Ταινίες του 1928
Κατηγορία:Γαλλικές ασπρόμαυρες ταινίες
Κατηγορία:Γαλλικές ταινίες μικρού μήκους
Κατηγορία:Βωβές ταινίες
Κατηγορία:Σουρεαλιστικές ταινίες
Κατηγορία:Ταινίες σε σκηνοθεσία Λουίς Μπουνιουέλ
Κατηγορία:Σκηνοθετικό ντεμπούτο σε ταινίες
Κατηγορία:Σαλβαδόρ Νταλί
Μετατρέψιμο μάρκο Βοσνίας και Ερζεγοβίνης

Το **μετατρέψιμο μάρκο** (βοσνιακά, κροατικά: konvertibilna marka, σερβικά: конвертибилна марка — **KM**) είναι το νόμισμα της Βοσνίας-Ερζεγοβίνης. Διαιρείται σε 100 φένινγκ (pfenig, εκ του γερμανικού pfennige).

Καθιερώθηκε από την Συμφωνία του Ντέιτον το 1995. Το μάρκο αναφέρεται στο γερμανικό μάρκο, το νόμισμα με το οποίο συνδέθηκε μέχρι το 2002 με ισοτιμία 1:1. Με την έναρξη της ισχύος του νομίσματος όλες οι καταθέσεις των πολιτών σε δηνάρια μετατράπηκαν αυτόματα σε καταθέσεις σε μάρκα, βάσει της ισοτιμίας μάρκου-δηναρίου 1:16. Μετά την αντικατάσταση του γερμανικού μάρκου από το ευρώ το 1999, η ισοτιμία του νομίσματος κλειδώθηκε προς το νέο ευρωπαϊκό νόμισμα.

## Χαρτονομίσματα
Χαρτονομίσματα εισήχθησαν το 1998 σε ονομαστικές αξίες των 50 πφένιγκ, 1 μάρκου, 5, 10, 20, 50 και 100 μάρκων. Ακολούθησαν τα 200 μάρκα το 2002, ενώ το τραπεζογραμμάτιο των 50 πφένιγκ αποσύρθηκε από την κυκλοφορία στις 31 Μαρτίου του 2003. Τα χαρτονομίσματα τυπώνονται από την Κεντρική Τράπεζα της Βοσνίας-Ερζεγοβίνης με ξεχωριστά σχέδια για την Ομοσπονδία Βοσνίας-Ερζεγοβίνης (Federacija Bosne i Hercegovine) και τη Σερβική Δημοκρατία (Republika Srpska) (με εξαίρεση τα τραπεζογραμμάτια των 200 μάρκων). Παρ' όλα αυτά, όλα τα χαρτονομίσματα είναι νόμιμα σε ολόκληρη τη χώρα.

## Κέρματα
Στις 9 Δεκεμβρίου του 1998 εισήχθησαν κέρματα ονομαστικής αξίας 10, 20 και 50 πφένιγκ. Ακολούθησαν τα κέρματα του 1 και των 2 στις 31 Ιουλίου του 2000. Τα 5 πφένιγκ και τα 5 μάρκα κυκλοφόρησαν στις 5 Ιανουαρίου του 2006. Από αυτά, τα 2 και τα 5 μάρκα είναι διμεταλλικά.

## Παραπομπές


## Εξωτερικοί σύνδεσμοι
* Κεντρική Τράπεζα της Βοσνίας και Ερζεγοβίνης

Κατηγορία:Νομίσματα
Κατηγορία:Οικονομία της Βοσνίας και Ερζεγοβίνης
Κατηγορία:Νομίσματα της Ευρώπης
Πανεπιστήμιο της Στοκχόλμης

thumb|Το Εργαστήριο Arrhenius στο κεντρικό campus του Πανεπιστημίου της Στοκχόλμης στο Φρεσκάτι
Το **Πανεπιστήμιο της Στοκχόλμης** (σουηδικά: *Stockholms universitet*) είναι ένα κρατικό πανεπιστήμιο στη Στοκχόλμη, στη Σουηδία. Ιδρύθηκε το 1878 και έχει περίπου 37.000 φοιτητές στις τέσσερεις σχολές του.

Το 1878 το Κολέγιο της Στοκχόλμης άρχισε τις λειτουργίες του με μια σειρά διαλέξεων για τις φυσικές επιστήμες, ανοιχτές για πολίτες με ανάλογα ενδιαφέροντα (μια παράδοση που διατηρείται μέχρι σήμερα με ετήσιες δημόσια ανοικτές διαλέξεις). Αξιοσημείωτο της πρώιμης ιστορίας του πανεπιστημίου είναι ο διορισμός της Σοφίας (Σόνιας) Κοβαλέφσκαγια σε έδρα των μαθηματικών το 1881, κάτι που την κατέστησε την τρίτη γυναίκα καθηγήτρια πανεπιστημίου στην ευρωπαϊκή ιστορία. Το 1904 το κολέγιο έγινε θεσμός εκχώρησης επίσημου βαθμού πτυχίων. Το 1960 έγινε το τέταρτο κρατικό πανεπιστήμιο της Σουηδίας. Οι εγκαταστάσεις του πανεπιστημίου βρίσκονταν στην κεντρική Στοκχόλμη στο *Observatorielunden* αλλά με την αύξηση των εγγραφομένων, η έλλειψη χώρου έκανε απαραίτητη τη μετατόπιση. Από το 1970 οι περισσότερες από τις λειτουργίες του πανεπιστημίου λαμβάνουν χώρα στο κεντρικό κάμπους στο Φρεσκάτι, βόρεια του κέντρου της πόλης. 

Την περίοδο 1968-1969 στο πανεπιστήμιο δίδαξε ο Ανδρέας Παπανδρέου. 

## Τμήματα
* Φυσικές Επιστήμες
* Νομική, από το 1907
* Ανθρωπιστικές επιστήμες, από το 1920
* Κοινωνικές Επιστήμες, από το 1964

## Άνθρωποι του Πανεπιστημίου
* Ίνγκμαρ Μπέργκμαν, σκηνοθέτης
* Ανδρέας Παπανδρέου, Έλληνας πρωθυπουργός. Δίδαξε στο πανεπιστήμιο 1968-69.
* Γιώργος Παπανδρέου, Έλληνας αρχηγός αντιπολίτευσης και πρών υπουργός εξωτερικών. Σπούδασε κοινωνιολογία το 1972-1973.
* Ούλωφ Πάλμε, Πρωθυπουργός της Σουηδίας. Σπούδασε Νομική.

## Παραπομπές


## Εξωτερικοί σύνδεσμοι
* Πανεπιστήμιο της Στοκχόλμης - Επίσημο site

Στοκχολμη
Πανεπιστημιο
Εγκέφαλος Ματριόσκα

Ο **Εγκέφαλος Ματριόσκα** είναι μια θεωρία του αμερικάνου βιοφυσικού Ρόμπερτ Μπράντμπερυ. Η ιδέα ξεκίνησε από το κέλυφος Ντάισον, μια πρόταση για την κατασκευή μιας βιόσφαιρας γύρω από τον Ήλιο, με σκοπό την εκμετάλλευση του συνόλου της ενέργειας που ακτινοβολεί ο Ήλιος. Ένας εγκέφαλος Ματριόσκα είναι ουσιαστικά πολλά κελύφη Ντάισον, το ένα μέσα στο άλλο (γι' αυτό και το όνομα της θεωρίας είναι παρμένο από τις ρώσικες κούκλες Ματριόσκα). Τα κελύφη θα μπορούσαν να κατασκευαστούν διαλύοντας τους πλανήτες και χρησιμοποιώντας την ύλη που τους αποτελεί. Έτσι θα κατασκευάζονταν σφαίρες από νανοϋπολογιστές, με υπολογιστική δύναμη πολλά δισεκατομμύρια φορές αυτή της ανθρωπότητας. Τελικά τα έμβια όντα θα μετακόμιζαν μέσα στα κελύφη, "κατοικώντας" στους νανοϋπολογιστές που θα τα αποτελούσαν.

Ο Μπράντμπερυ θεωρεί την εξέλιξη αυτή σαν την φυσιολογική πορεία των τεχνολογικά εξελιγμένων πολιτισμών. Μάλιστα υποστηρίζει ότι η σκοτεινή ύλη δεν είναι τίποτα άλλο από άστρα που έχουν γύρω τους εγκέφαλους Ματριόσκα. Η ύπαρξη των κελυφών αφήνει ελάχιστη ακτινοβολία να διαρρεύσει, καθιστώντας έτσι το σύστημα μη παρατηρήσιμο.

## Εξωτερικοί σύνδεσμοι
http://www.aeiveos.com/~bradbury/MatrioshkaBrains/index.html

Κατηγορία:Επιστημονική φαντασία
Βιοανατροφοδότηση

**Βιοανατροφοδότηση** ονομάζεται στην ψυχολογία μία μέθοδος ψυχοθεραπείας, αλλά και γενικότερα μία μέθοδος θεραπείας διάφορων παθήσεων. Κατά την εφαρμογή της μεθόδου αυτής πραγματοποιούνται μετρήσεις διάφορων μεγεθών της φυσιολογίας του υποκειμένου (πίεση, καρδιακοί παλμοί, θερμοκρασία κ.ά.), αναλύονται τα δεδομένα, και στη συνέχεια το υποκείμενο ενημερώνεται για τα αποτελέσματα των μετρήσεων (π.χ. μέσω κάποιου χαρακτηριστικού ήχου), ώστε να μπορέσει να επιδράσει στη φυσιολογία του. Μετά από εξάσκηση το υποκείμενο εκπαιδεύεται στο να προκαλεί εκούσιες μεταβολές σε πλευρές της λειτουργίας του οργανισμού, όπως η αρτηριακή πίεση ή οι καρδιακοί παλμοί, ή καταφέρνει να αντιμετωπίζει χωρίς φάρμακα ελαφρείς πόνους κ.ά..

Η Βιοανατροφοδότηση σαν μέθοδος υπήρξε στο παρελθόν αρκετά αμφιλεγόμενη. Σήμερα η πλειοψηφία των επιστημόνων αποδέχεται την αποτελεσματικότητα και το επιστημονικό της υπόβαθρο.

## Εξωτερικοί σύνδεσμοι
* 

Κατηγορία:Φυσιολογία ανθρώπου
Κατηγορία:Ψυχοθεραπεία
Στράβων

Ο **Στράβων** (Αμάσεια Πόντου, 64 π.Χ. - Αμάσεια Πόντου, 24 μ.Χ.) ήταν Έλληνας γεωγράφος, φιλόσοφος και ιστορικός, ο οποίος έζησε στη Μικρά Ασία το διάστημα κατά τη μεταβατική ιστορική περίοδο από τη Ρωμαϊκή Δημοκρατία στη Ρωμαϊκή Αυτοκρατορία.

## Βιογραφία
### Γενικά
Ο Στράβων γεννήθηκε από πλούσια οικογένεια το 63 ή το 64 π.Χ. στην Αμάσεια του Πόντου, στο ίδιο μέρος όπου και πέθανε, σε ηλικία 86 περίπου ετών (λίγο μετά το 23 μ.Χ.). Η Αμάσεια ανήκει πλέον στο σημερινό κράτος της Τουρκίας, ωστόσο την περίοδο που γεννήθηκε ο Στράβων, η περιοχή αυτή είχε μόλις ενσωματωθεί στη Ρωμαϊκή Αυτοκρατορία.

Απέκτησε μόρφωση εξειδικευμένη κι εκλεκτή από μεγάλους δασκάλους της εποχής του και μελέτησε τα γραπτά διάφορων γεωγράφων και φιλοσόφων της αρχαιότητας, αρχικά στην περιοχή του και αργότερα στη Ρώμη. Ταξίδεψε αρκετά, μεταξύ άλλων στην Αίγυπτο και την Αιθιοπία. Σε ό,τι αφορά στις φιλοσοφικές του πεποιθήσεις, ήταν οπαδός του στωικισμού, ενώ στην πολιτική ήταν υπέρμαχος του τότε ρωμαϊκού ιμπεριαλισμού. Στο διάστημα των πολλών ταξιδιών του φρόντισε να συλλέξει όλο το απαιτούμενο υλικό, το οποίο τον βοήθησε αργότερα στη συγγραφή ιστορικών και γεωγραφικών έργων.

### Συγγραφικά έργα
Τα δύο μεγαλύτερα συγγραφικά έργα του είναι τα *Ιστορικά υπομνήματα* και τα περίφημα *[[Γεωγραφικά]]*. Τα *Ιστορικά υπομνήματα* αποτελούνται από 47 βιβλία γραμμένα σε πάπυρο, τα περισσότερα εκ των οποίων χάθηκαν, με αποτέλεσμα τα σωζόμενα αποσπάσματα (που σήμερα βρίσκονται στην κατοχή του Πανεπιστημίου του Μιλάνου της Ιταλίας) να μην επιτρέπουν τον σχηματισμό ακριβούς εικόνας του όλου έργου.

Ως γεωγράφος, ο Στράβων συγκαταλέγεται στους διασημότερους της εποχής του και γενικότερα της αρχαιότητας. Το έργο του *Γεωγραφικά*, που αποτελείται από 17 βιβλία, σώζεται ακέραιο και σε άριστη κατάσταση, χαρίζοντας παράλληλα τη φήμη και τη δόξα του στους κατοπινούς αιώνες. Πρόκειται για ένα περιληπτικό μεν, αλλά σαφέστατο και μεθοδικό σύγγραμμα, όχι απλά και μόνο χρήσιμο, αλλά και πραγματικά πολύτιμο σε ό,τι αφορά στην πληροφόρηση για τα πράγματα της εποχής του, καθώς παρουσιάζει την περιγραφική ιστορία ανθρώπων και πόλεων από διαφορετικές περιοχές του τότε γνωστού κόσμου. Το έργο αυτό του Στράβωνα είναι, θα μπορούσε να λεχθεί, ο πιο ακριβής και ποιοτικός "Παγκόσμιος Γεωγραφικός Άτλας" της εποχής του. Δεν υπάρχουν πληροφορίες για το ακριβές χρονοδιάγραμμα της συγγραφής του έργου του, ωστόσο αναφορές στα κείμενά του τοποθετούν την ολοκλήρωση των *Γεωγραφικών* στο διάστημα κατά το οποίο τα ηνία της Ρωμαϊκής Αυτοκρατορίας είχε ο Τιβέριος.

## Δείτε επίσης
* Γεωγραφικά

## Παραπομπές


## Εξωτερικοί σύνδεσμοι

* Στράβων @ Perseus.

Κατηγορία:Αρχαίοι Έλληνες γεωγράφοι
Κατηγορία:Αρχαίοι Έλληνες ιστορικοί
Κατηγορία:Αρχαίοι Έλληνες φιλόσοφοι
Μαία (μυθολογία)

Η **Μαία**, κατά την ελληνική μυθολογία, είναι μία από τις Πλειάδες, τις επτά κόρες του Τιτάνα Άτλαντα και της Ωκεανίδας Πλειόνης. Οι Πλειάδες γεννήθηκαν στο όρος Κυλλήνη της Ηλείας και πολλές φορές τις ονομάζουν και θεές του βουνού. Η Μαία ήταν η μεγαλύτερη, ομορφότερη και περισσότερο συνεσταλμένη από τις αδερφές. Λένε ότι είχε υπέροχα μαύρα μάτια.

Αναφέρεται, άλλοτε, ως Πλειάς και, άλλοτε, ως Ατλαντίς, εκ των ονομάτων των γονέων της. Ο Σιμωνίδης ο Κείος την αναφέρει ως *«ελικοβλέφαρον»* και *«ιοπλόκαμον»*. Αλλά και οι άλλοι ποιητές εξυμνούν το κάλλος της και τη χαρακτηρίζουν ως την ωραιότερη των Πλειάδων.

## Μύθοι
[αριστερά|μικρογραφία|Ο [Ερμής (μυθολογία)|θεός Ερμής και η Μαία.]]
Σύμφωνα με τους ομηρικούς ύμνους, η Μαία ζούσε απομονωμένη σε μια σπηλιά στην Κυλλήνη. Εκεί ενώθηκε με τον Δία όπου αργότερα: *«Ζηνί τέκε κύδιμον Ερμήν, ιερόν λέχος εισαναβάσα»* (= γέννησε στον Δία τον δοξασμένο θεό Ερμή, από τον ύπνο της στο ιερό κρεβάτι) (Ησιόδου *[[Θεογονία]]* 938).

Μετά τη γέννησή του, η Μαία έβαλε τον Ερμή να κοιμηθεί, εκείνος όμως πήδηξε από την κούνια του και βγήκε έξω. Καθώς έπαιζε, βρήκε μια χελώνα, με το καβούκι της οποίας δημιούργησε μια λύρα. Το ίδιο βράδυ έφτασε στην Πιερία, όπου σκαρφίστηκε ένα κόλπο και έκλεψε τα βόδια του θεού Απόλλωνα. Η Μαία αρνήθηκε να πιστέψει τον Απόλλωνα, που αποκάλεσε τον Ερμή κλέφτη, και τότε ο Δίας πήρε το μέρος του Απόλλωνα. Τελικά, ο Απόλλωνας αντάλλαξε τα βόδια για τη λύρα που είχε φτιάξει ο Ερμής.

Η Μαία προστάτεψε, επίσης, τον Αρκάδα από τη μανία και την οργή της θεάς Ήρας, που μετέτρεψε τη μητέρα του, Καλλιστώ, σε αρκούδα.

## Σημειώσεις

* Στο περίφημο αγγείο του Φραγκίσκου, ο αγγειογράφος του την παριστά με τον υιό της επί άρματος να μεταβαίνει στους γάμους του Πηλέα.
* Στη Ρώμη, όταν η παράδοσή της μεταφέρθηκε εκεί από την Ελλάδα, λατρευόταν μαζί με τον υιό της, ως προστάτιδα του εμπορίου.
* Ο αλληγορικός μύθος της κλοπής των βοδιών του Απόλλωνα ανάγεται στην εποχή που ο Ερμής, πλέον, αναλαμβάνει, επίσημα, ως θεός-προστάτης του εμπορίου, αρμοδιότητα που είχε παλαιότερα ο Απόλλωνας.
* Εκτός από τη Μαία στην ελληνική μυθολογία υπήρχε και η Μαία στη Ρωμαϊκή μυθολογία, σύζυγος του Ηφαίστου. Από τη Μαία της ελληνικής μυθολογίας προέρχεται η ονομασία του μήνα Μάιου.

## Δείτε επίσης
* Ο αστεροειδής 66 Μάγια (66 Maja), ο οποίος ανακαλύφθηκε το 1861, πήρε το όνομά του από το μυθικό αυτό πρόσωπο.

## Εξωτερικοί σύνδεσμοι

Κατηγορία:Θεότητες γονιμότητας της ελληνικής μυθολογίας
Κατηγορία:Πλειάδες της Ελληνικής μυθολογίας
Καλλιστώ (μυθολογία)

Στην Ελληνική Μυθολογία η **Καλλιστώ** φέρεται ως κόρη του βασιλιά της Αρκαδίας Λυκάονα. Το όνομά της προήλθε από την ελληνική λέξη *κάλλος*, που σημαίνει ομορφιά, ωραιότητα. Καλλίστη = ωραιοτάτη, η ομορφότερη.

## Μύθος
Η Καλλιστώ ήταν επίσης γνωστή ως μια από τις Νύμφες που είχαν δώσει όρκο παρθενίας και συνόδευαν την Παρθένο θεά Άρτεμη. Συνδέθηκε με τον Δία και γέννησε μαζί του τον μεγάλο ήρωα της Αρκαδίας, τον Αρκάδα. Ίσως η Άρτεμις που νευρίασε, την μεταμόρφωσε σε άρκτο (αρκούδα). Η Μαία τότε ανέλαβε τον μικρό Αρκάδα για να τον προστατέψει.

Κατά μια εκδοχή, η Καλλιστώ, από σχέση της με τον θεό Ερμή ή τον Δία, γέννησε και τον «τραγοπόδαρο» θεό Πάνα.

Όταν ο Αρκάς μεγάλωσε, μια μέρα που πήγε στο δάσος για να κυνηγήσει, είδε τη μεταμορφωμένη σε αρκούδα μητέρα του –που διατηρούσε όμως ανθρώπινη σκέψη και νόηση– και ετοιμάστηκε να την τοξεύσει. Τότε ο Δίας για να αποτρέψει τη μητροκτονία, τον μεταμόρφωσε σε αρκουδάκι κι έτσι ο Αρκάς αναγνώρισε τη μητέρα του. Επειδή όμως ο Δίας φοβήθηκε την οργή της Ήρας, τους μετέφερε και τους δύο στον ουρανό και τους μεταμόρφωσε σε αστερισμούς, βάζοντας τον Αρκτούρο να τους προστατεύει. Από τότε η Καλλιστώ είναι η Μεγάλη Άρκτος και ο Αρκάς η Μικρά Άρκτος.

Για τους αρχαίους Αρκάδες η Καλλιστώ ήταν εθνική ηρωίδα,την οποία και τιμούσαν παρά τον Ναό της Άρτεμιδος, όπου βρισκόταν και ο τάφος της. Ήταν μητέρα του βασιλέως Αρκάδα, από τον οποίο πήραν το όνομά τους οι Αρκάδες. Οι Τεγεάτες μάλιστα είχαν αφιερώσει ναό στην Καλλιστώ μαζί με λατρευτικό άγαλμα στους Δελφούς.

## Δείτε επίσης
* Το όνομα της Καλλιστώ δόθηκε στον έναν από τους 4 μεγάλους δορυφόρους του πλανήτη Δία (που ανακαλύφθηκε στις 7 Ιανουαρίου 1610 από τον Γαλιλαίο), καθώς και στον αστεροειδή 204 Καλλιστώ, που ανακαλύφθηκε το 1879.

## Παραπομπές


## Εξωτερικοί σύνδεσμοι
* 

Καλλιστω
Καλλιστω
Κατηγορία:Θνητές γυναίκες του Δία
Κεραμικό υλικό

Ο όρος **κεραμικά υλικά** έχει ευρύτερη χρήση και περιλαμβάνει όλα τα ανόργανα μη μεταλλικά υλικά που έχουν υποστεί θερμική κατεργασία σε υψηλές θερμοκρασίες (>1000&nbsp;°C) είτε κατά το στάδιο της επεξεργασίας είτε κατά το στάδιο της εφαρμογής.

Τα παραδοσιακά κεραμικά είναι τα πήλινα αντικείμενα, τούβλα και κεραμίδια. Στα κεραμικά περιλαμβάνονται επίσης το τσιμέντο και το γυαλί. Ως προηγμένα κεραμικά αναφέρονται υλικά τα οποία είναι χρήσιμα για τις ηλεκτρικές, ηλεκτρονικές, οπτικές ή μαγνητικές ιδιότητές τους. 

Τα κεραμικά υλικά αποτελούνται από ενώσεις με ισχυρούς ομοιοπολικούς δεσμούς, όπως:
* Οξείδια (π.χ. Al2O3)
* Καρβίδια (π.χ. B4C)
* Νιτρίδια (π.χ. Si3N4)
* Βορίδια (π.χ. Nd2Fe14B)

Συνήθεις ιδιότητες των κεραμικών είναι:
* αντοχή σε υψηλές θερμοκρασίες
* μονωτικές ιδιότητες, ή ημιαγώγιμη συμπεριφορά με διάφορες μαγνητικές και διηλεκτρικές ιδιότητες
* αντίσταση στην παραμόρφωση - ευθραυστότητα
* χαμηλές τιμές στις μηχανικές ιδιότητες

Στην πράξη, οι ιδιότητες των κεραμικών υλικών έχουν μεγάλες διαφορές από υλικό σε υλικό, με χαρακτηριστικό παράδειγμα τους κεραμικούς υπεραγωγούς υψηλών θερμοκρασιών (π.χ.YBa2Cu3O7-x).

## Παραπομπές


Κατηγορία:Υλικά
Κατηγορία:Επιστήμη υλικών
Εθνικός δρυμός

thumb|240px|Εθνικό πάρκο στην Αργεντινή.
Ο **Εθνικός δρυμός** ή **Εθνικό πάρκο** είναι ένα οικοσύστημα ή βιότοπος με ιδιαίτερη οικολογική αξία που παραμένει ανεπηρέαστο ή έχει επηρεαστεί ελάχιστα από ανθρώπινες δραστηριότητες και στο οποίο διατηρείται ποικιλομορφία οικολογικών, βιολογικών, γεωμορφολογικών και αισθητικών στοιχείων. Αποτελεί οριοθετημένη περιοχή που προστατεύεται από ειδικούς νόμους προκειμένου να διαφυλαχτεί η μοναδικότητα του φυσικού πλούτου. Κατά κανόνα περιλαμβάνει τον πυρήνα, που είναι η πιο αυστηρά προστατευμένη περιοχή και την περιμετρική ζώνη. Οι γεωμορφολογικοί σχηματισμοί και το οικολογικό περιβάλλον της χλωρίδας και της πανίδας παρουσιάζουν επιστημονικό κι εκπαιδευτικό ενδιαφέρον καθώς και δέος αναψυχής. Ένας Εθνικός δρυμός μπορεί να περιλαμβάνει δάση, λιβάδια, λίμνες, ποτάμια, οικισμούς, καθώς και ιστορικά ή αρχαιολογικά ευρήματα και μνημεία. 
[thumb|240px|Πανοραμική άποψη από το [Εθνικό πάρκο Γιοσέμιτι|Εθνικού Πάρκου Γιοσέμιτι (Yosemite), Καλιφόρνια, ΗΠΑ.]]
Υπεύθυνος φορέας για τη φύλαξη των εθνικών δρυμών είναι η Δασική υπηρεσία. Οι επισκέπτες επιτρέπεται να εισέρχονται στο χώρο κάτω από ειδικές συνθήκες για επιμόρφωση, έρευνα ή αναψυχή. Στους Δρυμούς επιτρέπονται οι ήπιες δραστηριότητες και απαγορεύεται η φθορά των γεωμορφολογικών χαρακτηριστικών.

## Πυρήνας και περιφερειακή ζώνη

Κάθε Δρυμός αποτελείται από τον πυρήνα και την περιφερειακή ζώνη. Στον πυρήνα επιτρέπεται μόνο η επιστημονική έρευνα, η παθητική αναψυχή και η απόκτηση περιβαλλοντικής γνώσης και ενημέρωσης σε πορίσματα ερευνών και μελετών. 

Στην περιφερειακή ζώνη επιτρέπονται ορισμένες δραστηριότητες όπως η ίδρυση εκτροφείων θηραμάτων και ιχθυοτροφείων, η κατασκευή δρόμων και χώρων σταθμεύσεως αυτοκινήτων, η κατασκευή φυλακίων και εγκαταστάσεων για την εξυπηρέτηση κατασκηνώσεων και ορειβασίας, η τοποθέτηση πινακίδων, η υλοτομία και η βοσκή.

## Προβλήματα που αντιμετωπίζουν οι Εθνικοί δρυμοί

Τα βασικά προβλήματα που αντιμετωπίζουν οι Εθνικοί δρυμοί, είναι συνήθως κοινά σε όλες τις περιοχές.
* Μικροί πυρήνες
* Σε κάποιους δεν έχουν οριστεί περιφερειακές ζώνες
* Ανυπαρξία προσωπικού φύλαξης και διαχείρισης
* Λαθροϋλοτομία
* Λαθροθηρία
* Λαθραία βόσκηση
* Πυρκαγιές

## Δείτε επίσης
* Εθνικοί δρυμοί της Ελλάδας

## Πηγές
* http://isocrates.gr/content_files/aerostato_palia_teuxh/EthnikoiDrymoi_83-84.pdf (σελ. 1)
## Εξωτερικοί σύνδεσμοι
* Επίσημη ιστοσελίδα του Εθνικού δρυμού Πάρνηθας
* Ιστοσελίδα για τον Εθνικό δρυμό Οίτης
* Χάρτης δορυφορικών εικόνων με τους Εθνικούς Δρυμούς

Κατηγορία:Προστατευόμενες φυσικές περιοχές
Αρκτικόλεξο

**Αρκτικόλεξο** ή **ακρωνύμιο** ονομάζεται ο σύντομος τρόπος γραφής που παράγεται απo τα αρχικά γράμματα ή τις συλλαβές των λέξεων μιας επωνυμίας ή και φράσης (συνήθως ονόματα οργανισμών, σωματείων, υπηρεσιών κ.ά) που γράφεται πάντα με κεφαλαία γράμματα. Η λέξη *αρκτικόλεξο* είναι σύνθετη λέξη που δημιουργείται από τις λέξεις *αρκτικός*, (που σημαίνει αυτός που βρίσκεται στην αρχή), + *λέξη*.

Η χρήση ακρωνυμίων ξεκίνησε κυρίως από τις ανάγκες εξοικονόμησης χώρου στον τύπο, αλλά και χρόνου στον λόγο. Τα ακρωνύμια άλλοτε διαβάζονται κατά φθόγγο π.χ. ΟΗΕ που σημαίνει Οργανισμός Ηνωμένων Εθνών, και άλλοτε κατά πλήρη προφορά των γραμμάτων όπως π.χ. το ακρωνύμιο Δ.Σ που σημαίνει *Διοικητικό Συμβούλιο* και διαβάζεται *δέλτα - σίγμα*). Η συνεχής χρήση ακρωνυμίων πολλές φορές δημιουργεί προβλήματα σύγχυσης, όπως π.χ. Δ.Σ που μπορεί να σημαίνει εκτός του παραπάνω και Διπλωματικό Σώμα ή ακόμα πιό χαρακτηριστικά Δημοτικό Συμβούλιο. 

Πολλές φορές το αρκτικόλεξο, για λόγους ευκολότερης ή πιο εύηχης προφοράς, περιλαμβάνει εκτός από τα αρχικά γράμματα μιας συστατικής λέξης και φωνήεντα που ακολουθούν, π.χ. ΠΡΟ.ΠΟ. (Προγνωστικά Ποδοσφαίρου). Παρόλο που το ορθό είναι να χρησιμοποιείται τελεία μετά το αρχικό γράμμα κάθε λέξης ή συλλαβής, πολλές φορές για λόγους ευκολίας η τελεία παραλείπεται. Συνέπεια των παραπάνω η προσοχή στη χρήση των αρκτικόλεξων να καθίσταται αναγκαία όσο επίσης και η δημιουργία νέων που δεν θα πρέπει να προκαλούν σύγχυση με άλλα ήδη υφιστάμενα.

Η συχνότητα της χρήσης ακρωνυμίων έχει αυξητική τάση ανά το παγκόσμιο κυρίως στους χώρους της γραφειοκρατίας, πολιτικής, συνδικαλισμού, αλλά και στην τεχνολογία. Συχνά τα τεχνολογικά κυρίως αρκτικόλεξα μετατρέπονται σε λέξεις. Για παράδειγμα η λέξη *μόντεμ* προέρχεται από την αγγλική λέξη *modem* που είναι ακρωνύμιο της φράσης *Modulator Demodulator*, η λέξη Ραντάρ, κ.ά.

Τα αρκτικόλεξα ή τα ακρωνύμια δεν πρέπει να συγχέονται με τις συντομογραφίες ή βραχυγραφίες Για παράδειγμα, το *βλ.* είναι συντομογραφία του *βλέπε*.

## Σημειώσεις
Στο επιμύθιο του μυθιστορήματός του «1984» ο Όργουελ αναφέρει ότι το απολυταρχικό καθεστώς που περιγράφει στο μυθιστόρημα, αποφάσισε να επιβάλλει στους πολίτες να μιλούν μόνο με αρκτικόλεξα, για να χαθεί το συναισθηματικό φορτίο των λέξεων και έτσι οι «υποτελείς» θα ήταν πιο άβουλοι, πιο πειθήνιοι, πιο απαθείς.

## Παραδείγματα

* Ο.Τ.Ε. - Οργανισμός Τηλεπικοινωνιών Ελλάδος
* Δ.Ε.Η. - Δημόσια Επιχείρηση Ηλεκτρισμού
* Ε.Μ.Π. - Εθνικό Μετσόβιο Πολυτεχνείο
* Ο.Σ.Ε. - Οργανισμός Σιδηροδρόμων Ελλάδος
* Κ.Τ.Ε.Λ. - Κοινά Ταμεία Εισπράξεων Λεωφορείων

## Εξωτερικοί σύνδεσμοι

* GlobalAcronyms - μια ανθρώπινη επεξεργασία δεδομένων των ακρωνυμίων σε 65 διαφορετικές γλώσσες (πάνω από 250.000 καταχωρήσεις). Σύντομα στην Ελληνική.


Κατηγορία:Τύποι λέξεων
Οργανισμός

Η λέξη **οργανισμός** μπορεί να έχει μία από τις παρακάτω σημασίες:

* Οργανισμός, στη βιολογία και την οικολογία είναι ένα σύνολο από λειτουργικές δομές που συνδέονται αναπόσπαστα μεταξύ τους και σχηματίζουν ένα ενιαίο ζωντανό ον που μπορεί να ειδωθεί ως μια μονάδα (όλον).

* Οργανισμός, στην κοινωνική ορολογία είναι μια ομάδα ανθρώπων με έναν ή περισσότερους κοινούς στόχους, τους οποίους επιδιώκουν μέσω επίσημα καθορισμένων αρχών και θεσμών.
Ζουάν Μιρό

Ο **Ζουάν Μιρό** (στα καταλανικά αποδίδεται *Ζουάν* ή *Ζοάν Μιρό*) (*Joan Miró i Ferrá*, Βαρκελώνη, 20 Απριλίου 1893 &ndash; Πάλμα (Μαγιόρκα), 25 Δεκεμβρίου 1983) ήταν Καταλανός ζωγράφος και γλύπτης και θεωρείται ένας από τους σημαντικότερους υπερρεαλιστές καλλιτέχνες του 20ού αιώνα.

## Βιογραφία
Γεννήθηκε το 1893 στην Βαρκελώνη και σε ηλικία 14 ετών φοίτησε στην Εμπορική Σχολή, αν και παράλληλα παρακολουθούσε κρυφά μαθήματα στην Σχολή Καλών Τεχνών και αργότερα στην Ακαδημία *Galí* μέχρι το 1915. Το 1920 μετακόμισε στο Παρίσι όπου συμμετείχε στους καλλιτεχνικούς κύκλους της Μονμάρτης και γνωρίστηκε αρχικά με το κίνημα του ντανταϊσμού και αργότερα με τους υπερρεαλιστές, κάτω από την επίδραση των οποίων άρχισε να διαμορφώνει ένα ιδιαίτερο και προσωπικό ύφος στη ζωγραφική του. Ο μεγαλύτερος ίσως θεωρητικός του υπερρεαλισμού και ένα από τα ηγετικά στελέχη του, ο Αντρέ Μπρετόν, αναφερόμενος στον Μιρό δήλωσε πως *"είναι ο περισσότερο σουρρεαλιστής από όλους"*. Το 1921 πραγματοποιήθηκε η πρώτη ατομική του έκθεση στο Παρίσι, ενώ περίπου δέκα χρόνια αργότερα, η πρώτη ατομική του έκθεση στη Νέα Υόρκη.  

Το 1926 ασχολήθηκε με τη σκηνογραφία και σε συνεργασία με τον Μαξ Ερνστ σχεδίασε τα κοστούμια και τα σκηνικά για τα Ρώσικα Μπαλέτα Σεργκέι Ντιαγκίλεφ. Το 1955 εγκατέλειψε προσωρινά τη ζωγραφική και αφοσιώθηκε περισσότερο στις γραφικές τέχνες και τα κεραμικά.

## Το ίδρυμα
Το 1975 δημιουργήθηκε το Ίδρυμα Ζουάν Μιρό στο Κέντρο Σπουδών Σύγχρονης Τέχνης στη Βαρκελώνη. Ο ίδιος ο Μιρό δώρισε στο ίδρυμα περίπου 5000 σχέδιά του.

## Το τέλος
Πέθανε το 1983 στην πόλη της Μαγιόρκα, σε ηλικία 90 ετών.      

## Παραπομπές


## Εξωτερικοί σύνδεσμοι
*Ίδρυμα Χουάν Μιρό
*Βιογραφικά στοιχεία και πίνακες
*Πίνακες, βιογραφικά και ιστορικά στοιχεία
*Ζουάν Μιρό 

Κατηγορία:Ισπανοί ζωγράφοι
Κατηγορία:Καταλανοί ζωγράφοι
Κατηγορία:Υπερρεαλισμός
Κατηγορία:Ισπανοί γλύπτες
Γιόχαν Κρόιφ Αρίνα

Η **Γιόχαν Κρόιφ Αρίνα** (ολλανδικά: *Johan Cruijff Arena*) είναι ποδοσφαιρικό στάδιο στο Άμστερνταμ, στην Ολλανδία. Αρχικά, σχεδιάστηκε ως το κεντρικό σημείο της προσπάθειας του Άμστερνταμ να φιλοξενήσει τους Ολυμπιακούς Αγώνες. Ωστόσο, όταν η προσπάθεια για τους Ολυμπιακούς τελείωσε, το σχέδιο ήταν η δημιουργία ενός χώρου γενικών αθλημάτων στην περιοχή του Άμστερνταμ. Σήμερα, το στάδιο αποτελεί την έδρα του Άγιαξ, που είναι μια από τις παραδοσιακά δυνατότερες ομάδες της Ολλανδίας, και ολόκληρης της Ευρώπης. Το στάδιο φιλοξενεί επίσης την ομάδα μπέιζμπολ Άμστερνταμ Αντμίραλς.

Το στάδιο άνοιξε το 1996 και είναι ένα από τα μεγαλύτερα στον κόσμο που συνδυάζουν εισελκόμενη οροφή και επίπεδο με γρασίδι. Η χωρητικότητά του είναι 54.990 θέσεις. Το κόστος κατασκευής του σταδίου έχει εκτιμηθεί σε 212 εκατομμύρια φιορίνια, ή 96 εκατομμύρια ευρώ. Ο πρώτος αγώνας που πραγματοποιήθηκε μετά τα εγκαίνιά του γηπέδου ήταν μεταξύ της ομάδας του Άγιαξ και της Μίλαν.

## Παραπομπές


## Εξωτερικοί σύνδεσμοι

* Άμστερνταμ Αρίνα website

Κατηγορία:Στάδια ποδοσφαίρου στην Ολλανδία
Αμεστερνταμ Αρινα
Κατηγορία:ΑΦΚ Άγιαξ
Κατηγορία:Γήπεδα μπέιζμπολ
Κατηγορία:Στάδια με εισελκόμενη κλειστή οροφή στην Ευρώπη
Κατηγορία:Στάδια Ευρωπαϊκού Πρωταθλήματος Ποδοσφαίρου 2020
Κατηγορία:Στάδια Ευρωπαϊκού Πρωταθλήματος Ποδοσφαίρου 2000
Κατηγορία:Γιόχαν Κρόιφ
Σαρλ Γκλαιρ

Ο **Σαρλ Γκλαιρ** (γαλλικά: Charles Gleyre, πλήρες όνομα **Μαρκ Σαρλ Γκαμπριέλ Γκλαιρ**, Marc Charles Gabriel Gleyre, 2 Μαΐου 1806 - 5 Μαΐου 1874) ήταν Γάλλος, ελβετικής καταγωγής ζωγράφος που ανήκε στο κίνημα του ρεαλισμού.

thumb|right|250px|"Η Φυγή Των Ψευδαισθήσεων", έργο του Σαρλ Γκλαίρ (1843)
## Τα πρώτα χρόνια
Γεννήθηκε στο Σεβιγύ, στο Καντόνι της Βωντ στις 2 Μαΐου 1806. Έχασε τους γονείς του σε παιδική ακόμα ηλικία, 8-9 ετών κι έτσι μεγάλωσε με τον θείο του στη Λυών. Εκείνος τον έστειλε στη Βιομηχανική Σχολή της πόλης. Στα 18 του πηγαίνει στο Παρίσι και φοιτά 4 χρόνια στο Στούντιο Τέχνης του Λουί Χέρσεντ της Ελβετικής Σχολής στις Γκαλερί του Λούβρου.

Σε αυτή τη πολύ παραγωγική περίοδο στρέφεται στην Ιταλική επίδραση τέχνης και πηγαίνει με τον Χόρας Βερνέ και τον Λεοπόλντ Ρομπέρ εξαετές ταξίδι σε Ελλάδα, Αίγυπτο, Νουβία και Συρία. Στο Κάιρο τον έπιασε οφθαλμία και στον Λίβανο πυρετός, κι έτσι επιστρέφει στη Λυών με κλονισμένη υγεία. Όσο αναρρώνει μετακομίζει στο Παρίσι και φτιάχνει ατελιέ στην οδό ντε λ' Ουνιβερσιτέ. Ξεκινά να δουλεύει προσεκτικά τις συνθέσεις του, δίνοντας μορφή στις μνήμες των ταξιδιών του.
## Οι εκθέσεις
Εκθέτει στο Σαλόν το 1840 "Το Όραμα Του Ευαγγελιστή Ιωάννη" πράγμα που εκτινάσσει τη καριέρα του. Το 1843 εκθέτει το "Σούρουπο", κερδίζοντας το Β΄ Μετάλλιο, μα εκείνο που τον κάνει ευρύτερα γνωστό είναι "Η Φυγή Των Ψευδαισθήσεων". Δείχνει έναν ποιητή που κάθεται στην όχθη του ποταμού, κρατώντας το κεφάλι, ενώ έχει παρατήσει τη λύρα κοιτάζοντας λυπημένα κι ανήμπορα τις ψευδαισθήσεις να φεύγουν. Είναι παρομοιασμένες με παρθένες και το τραγούδι τους πεθαίνει σιγά-σιγά στα αφτιά του, καθώς το πλοίο τους απομακρύνεται από αυτόν!
## Τα αριστουργήματα
Το 1845 δημιουργεί τους "Αποστόλους" και το 1849 τον "Χορό Των Βακχιδών". Ακολούθησαν και άλλα αριστουργήματα και από το στούντιό του αργότερα πέρασαν μαθητές άξιοι όπως οι Χουΐστλερ, Σισλέ, Μπαζίλ, Μονέ και Ρενουάρ. Πεθαίνει ξαφνικά στις 5 Μαΐου 1874 από ανεύρυσμα και αφήνει ημιτελή τον "Επίγειο Παράδεισο".

## Οι μαθητές του
Ο πλήρης κατάλογος των μαθητών του, εκτός των προαναφερθέντων: Jean-Leon Jerome (1824-1904), Jean-Louis Hamon (1821-1874), Daniel Ridgway Knight (1839-1924), Jean-Jules-Antoigne Lecomte Du Nouy (1842-1923), Sir Edward Poynter (1836-1919).

## Παραπομπές


## Εξωτερικοί σύνδεσμοι

* Βιογραφικό και πίνακες του Γκλαιρ 

Κατηγορία:Γάλλοι ζωγράφοι του 19ου αιώνα
Κατηγορία:Ελβετοί ζωγράφοι
Συντομογραφία

**Συντομογραφία**, ή **βραχυγραφία** χαρακτηρίζεται η γραφή λέξεων ή φράσεων σε μικρότερη μορφή, παραλείποντας τμήμα των λέξεων χάριν συντομίας και οικονομίας χώρου. 

Κάποιες συντομογραφίες χρησιμοποιούνται καθολικά και δεν χρειάζονται επεξήγηση. Ειδικά σε λεξικά και εγκυκλοπαίδειες ο όρος αυτός αντιδιαστέλλεται με τον όρο *επίτμηση* που αφορά συγκοπή τελικού τμήματος λέξης όπως π.χ. επιρρ. (επίρρημα), ουσ. (ουσιαστικό) κ.λπ. που συνήθως διευκρινίζονται στις πρώτες σελίδες.

## Παραδείγματα
* *π.χ.* - παραδείγματος χάριν
* *ΒΔ* - Βορειοδυτικό
* *Δις* - Δεσποινίς
* *Κος* - Κύριος 
* *Κα* - Κυρία
* *κ.λπ.* - και λοιπά
* *μτφ.* - μεταφορικά
* *μτφρ.* - μετάφραση
* *Φεβρ.* - Φεβρουάριος
* *Κε* - Κύριε
Οι Παλιάτσοι (όπερα)

**Οι Παλιάτσοι** () είναι όπερα με πρόλογο και δύο πράξεις του Ρουτζέρο Λεονκαβάλο. 

Το λιμπρέτο είναι επίσης του Λεονκαβάλλο ο οποίος ισχυριζόταν ότι η πλοκή του μύθου βασιζόταν σε γεγονότα τα οποία συνέβησαν στην Καλαβρία όταν ήταν παιδί. Η έρευνα όμως δείχνει ότι οι ισχυρισμοί του Λεονκαβάλο είναι αναληθείς. Η δράση της όπερας είναι βασισμένη στο θεατρικό έργο "*La Femme de Tabarin*" του Catulle Mendès που είχε πρεμιέρα στο Παρίσι το 1887 όταν ο συνθέτης ζούσε εκεί. Μία άλλη πηγή της πλοκής είναι και το Ισπανικό θεατρικό έργο "*Ένα καινούργιο δράμα*" του Manuel Tamayo y Baus, που έκανε πρεμιέρα στη Μαδρίτη το 1867 και περιόδευε στην Ιταλία το 1868 και ξανά το 1891.

Η πρώτη παρουσίαση της όπερας έγινε με επιτυχία στο θέατρο *Dal Verme* του Μιλάνου την 21η Μαΐου το 1892. Συχνά η όπερα ερμηνεύεται σε συνδυασμό με την Καβαλερία Ρουστικάνα του Πιέτρο Μασκάνι. Η όπερα συμπεριλαμβάνει την άρια "*[[Βέστι Λα Τζιούμπα|Recitar!... Vesti la giubba]]*" που είναι μία από τις γνωστότερες άριες και είναι από τις αγαπημένες των τενόρων, συμπεριλαμβανομένου και του μυθικού τενόρου Ενρίκο Καρούζο στις αρχές του 20ού αιώνα.
## Ρόλοι
Οι κύριοι χαρακτήρες της όπερας είναι και αυτοί ηθοποιοί ενός περιοδεύοντος θιάσου που ερμηνεύουν μικρές θεατρικές παραγωγές παλαιού ιταλικού θεάτρου *Commedia dell'Arte*.
* Κάνιο, αρχηγός του περιπλανώμενου θιάσου (στη 2η πράξη, Παλιάτσος) (Τενόρος). 
* Νέντα, η γυναίκα του Κάνιο (στη 2η πράξη Κολομπίνα) (Σοπράνο). 
* Τόνιο (στη 2η πράξη Ταντέο) (Βαρύτονος). 
* Μπέππε (στη 2η πράξη Αρλεκίνος) (Τενόρος). 
* Σίλβιο, νεαρός χωρικός (Τενόρος).
## Οι Παλιάτσοι στον κινηματογράφο
* Η Αμερικάνικη βουβή ταινία *[[Γέλα, Παλιάτσε, Γέλα]]* (1928) με τον Λον Τσέινι είναι μία διασκευή της όπερας.
* Στην ταινία Οι αδιάφθοροι (*The Untouchables*), ο Αλ Καπόνε (ερμηνεία από τον Ρόμπερτ Ντε Νίρο), παρακολουθεί την όπερα κλαίγοντας όταν ένας μπράβος μπαίνει και του λέει ότι σκότωσε τον αστυνομικό Τζιμ Μαλόουν. Ο Καπόνε τότε σταματά το κλάμα και αρχίζει να γελάει σιγανά.

## Παραπομπές


## Εξωτερικοί σύνδεσμοι

* Το πρωτότυπο λιμπρέττο: Pagliacci; dramma in un atto. Parole e musica di R. Leoncavallo. Teatro dal Verme, stagione di primavera 1892
* το κείμενο της όπερας στο πρωτότυπο: Pagliacci (ιταλική Βικιθήκη)

Παλιάτσοι
Κατηγορία:Πολιτισμός της Ιταλίας
Θάνος Πετρέλης

Ο **Θάνος Πετρέλης** (Αθήνα, 27 Σεπτεμβρίου 1975) είναι Έλληνας λαϊκός τραγουδιστής. Έγινε γνωστός στο ευρύ κοινό από το Fame Story του ΑΝΤ1.

## Πορεία στη δισκογραφία
Το 2004 κυκλοφόρησε το πρώτο του προσωπικό άλμπουμ με τίτλο «Είχε το χρώμα του ουρανού» σε συνθέσεις του Φοίβου. Μεγάλη επιτυχία από το δίσκο αυτό έγινε το τραγούδι «Το αίμα μου». Το Μάιο του 2005 κυκλοφόρησε από τη Heaven το άλμπουμ «Θυμίζεις κάτι από Ελλάδα», με την υπογραφή του Φοίβου για δεύτερη συνεχή φορά. Προηγήθηκε η συμμετοχή του στη δισκογραφική δουλειά της Δέσποινας Βανδή και του Φοίβου «Στην αυλή του παραδείσου», όπου τραγούδησε ντουέτο με τη  Βανδή το τραγούδι «Καν' το αν μ' αγαπάς». Άλλα τραγούδια του που έγιναν επιτυχίες από το δεύτερό του άλμπουμ είναι «Πως ξεχνιέται κάποια σαν εσένα», «Μεσάνυχτα και κάτι», «Μετά από εσένα ξαναζώ», «Άδικα», «Κερνάω», «Μπόρα είσαι θα περάσεις», «Χρόνια είχα έτσι να αισθανθώ», «Δεν θα χωρίσουμε ποτέ», «Τα τραγούδια που μιλούν γι' αγάπη» και «Η ωραία».

## Προσωπική ζωή
Το 2006 παντρεύτηκε τη Σοφία Μοσχοπούλου έπειτα από δέκα χρόνια σχέσης. Έχουν αποκτήσει τρεις κόρες: την Αγάπη (γενν. 2006), τη Σήλια (γενν. 2009), και τη Ζένια (γενν. 2015).

Κατοικεί στην Βάρη Αττικής.

## Παραπομπές


## Εξωτερικοί σύνδεσμοι
*Επίσημος ιστότοπος

Κατηγορία:Έλληνες τραγουδιστές
Κατηγορία:Λαϊκοί τραγουδιστές
Κατηγορία:Βραβευμένοι με Αρίων
Λάουρα Νέρι

Η **Λάουρα Νέρι** (*Laura Neri*) είναι σκηνοθέτρια με ελληνικές και ιταλικές ρίζες. Γεννημένη στις Βρυξέλλες του Βελγίου από Ελληνίδα μητέρα και Ιταλό πατέρα, μιλούσε τρεις γλώσσες από την ηλικία των τεσσάρων. Απέκτησε BA Film Analysis and Screenwriting στο Ελεύθερο Πανεπιστήμιο των Βρυξελλών και τελείωσε του MFA στο Film Production του Πανεπιστημίου της Νότιας Καλιφόρνια.

Η πρώτη της μικρού μήκους ταινία λέγεται "A Kiss on the Nose", η οποία κέρδισε πολλές διακρίσεις. Περιγράφει μια δύσκολη σχέση πατέρα-κόρης, δοσμένη από την οπτική γωνία της τελευταίας.

## Εξωτερικοί σύνδεσμοι
*
* A Kiss On The Nose, official website

Κατηγορία:Έλληνες σκηνοθέτες
Κατηγορία:Ιταλοί σκηνοθέτες
Κατηγορία:Βέλγοι σκηνοθέτες κινηματογράφου
Κωνσταντίνος Βήτα

Ο **Κωνσταντίνος Βήτα** (γνωστός επίσης ως **Κ.Βήτα** και **Κ.Β.**) (Μελβούρνη, 18 Ιουνίου 1961) είναι Έλληνας τραγουδιστής, συνθέτης και στιχουργός.

## Βιογραφία
Ο Κωνσταντίνος Βήτα γεννήθηκε στην Μελβούρνη Αυστραλίας και μεγάλωσε στην Αθήνα. Ξεκίνησε τις μουσικές του σπουδές στο Παλλάδιο Ωδείο. Σπούδασε Ζωγραφική και Ιστορία Τέχνης στο Prahran Institute of Melbourne. Δούλεψε σε τυπογραφεία και περιοδικά της δεκαετίας του 90. To 1992 δημιούργησε το ηλεκτρονικό γκρούπ  Στέρεο Νόβα. Από το 1996 συνεχίζει μόνος του έως και σήμερα να δουλεύει σαν μουσικός παραγωγός και συνθέτης.
Γράφει  μουσική για τον κινηματογράφο, για ντοκιμαντέρ ενώ  συνεχίζει να ζωγραφίζει. Τον Οκτώβριο του 2005 στο Κρατικό Μουσείο Σύγχρονης Τέχνης στην Θεσσαλονίκη παρουσιάστηκε η άγνωστη εικαστική πλευρά του, σε επιμέλεια της Θούλης Μισιρλόγλου. Ο Κ.Βήτα  ζει και εργάζεται στην Αθήνα. 

## Δισκογραφία

### Προσωπικοί δίσκοι
* Ένα παιχνίδι (FM Records) 1998
* Σούπερ Στέλλα (Local) 1999
* Steamboat Bill Jr. (Sinequa) 1999
* Το παιδί (Local) 2000
*Angel Baby (Olon) 2000
* *ΜΕΤΑ-* (Universal Music) 2001
* *Για σένα με αγάπη* (Eros) 2002
* Θ (Eros) 2002
* Transformations (M41) 2003
* Άγρια χλόη (Tomorrow) 2004
* ΚΟΜΑ 9205 Live στο Ρόδον (DVD+CDAUDIO) (Tomorrow) 2005
* 2 (Legend) 2006
* Movement - Tracks From The London Experience *(Legend) 2007*
* Άργος (Lyra) 2007
* Ένωση (Lyra) 2009
* ΙΕ - 10 Σπάνια & Ακυκλοφόρητα Τραγούδια (Ποπ + Ροκ) 2009
* Χρυσαλλίδα (Inner Ear Records) 2012
* Αντήχηση (EMI) 2013
* Συγκατοίκηση (Puzzlemusik)
* Ομόνοια (Minos-EMI) 2015
* Neapoly (2022)
* Τυχερό Αστέρι - EP (2022)
* Couldn't Be A Dream (2023)
* Το Χέρι (2024)
* Εννιά Νούφαρα από τη Νεκρή Όχθη (2025)

### Κυκλοφορίες Στέρεο Νόβα / Συμμετοχές
* *Στέρεο Νόβα* (Wipe Out) 1992
* *Το παζλ στον αέρα* (FM Records) 1993
* *Ντισκολάτα* (FM Records) 1993
* *New life 705* (FM Records) 1994
* *Ασύρματος κόσμος* (FM Records) 1994
* *Τέκνο (Μόμπιλ)* (FM Records) 1994
* *The drone compilation* (FM Records) 1995
* *Λιγότερο από αυτό* (FM Records) 1995
* *Μάθημα* (FM Records) 1996
* *Τέλσον* (FM Records) 1996
* *Το μίξερ της Λένας Πλάτωνος* (FM Records) 1997
* *Ταξίδι στη γη* (FM Records) 1997
* *Βιταμίνα τεκ* (FM Records) 1997
* *Τραγούδια έγραψα για φίλους* (Mercury) 1998
* *Ωφέλιμο φορτίο* (FM Records) 1998
* *Νόχι* (FM Records) 1998
* *Σκάζη (live)* (FM Records) 1999
* *Μπεστ οφ* (FM Records) 2000

## Παραπομπές


## Εξωτερικοί σύνδεσμοι
* 
* Κωνσταντίνος Βήτα  στο Internet Movie Database
* 

Βητα
Βητα
Βητα
Βητα
Βητα
Βητα